Etiketa schválená: 2020
		Etiketa schválená: 20.02.2025
Prípravok na ochranu rastlín pre profesionálnych používateľov
SAVVY®

Selektívny herbicídny prípravok vo forme vodou dispergovateľných granúl (WG), proti burinám v pšenici ozimnej a jarnej, v jačmeni ozimnom a jarnom, ovse, tritikale a na úhorových plochách.

ÚČINNÁ LÁTKA
	Metsulfuron-methyl
	200 g/kg 
(20 % hm)
	



Látky nebezpečné pre zdravie, ktoré prispievajú ku klasifikácii prípravku: metsulfuron methyl CAS No.: 74223-64-6

OZNAČENIE PRÍPRAVKU
	[image: ]

	GHS09


Pozor 	
	H410
	Veľmi toxický pre vodné organizmy, s dlhodobými účinkami.

	P102
	Uchovávajte mimo dosahu detí.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P391
	Zozbierajte uniknutý produkt.

	P501
	Zneškodnite obsah/nádobu na skládku nebezpečného odpadu alebo odovzdajte na likvidáciu subjektu, ktorý má oprávnenie na zber, recykláciu a zneškodňovanie prázdnych obalov v súlade s platným zákonom o odpadoch.

	EUH 401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	
	


SP1	Neznečisťujte vodu prípravkom alebo jeho obalom. (Nečistite aplikačné zariadenia v blízkosti povrchových vôd/zabráňte kontaminácii prostredníctvom odtokových kanálov poľnohospodárskych dvorov a ciest).
Spe3	Z dôvodu ochrany vodných organizmov udržiavajte medzi ošetrovanou plochou a povrchovými vodnými plochami ochranný pás zeme v dĺžke 20 m.
Spe3	Z dôvodu ochrany necielených rastlín udržiavajte medzi ošetrovanou plochou a neobhospodarovanou zónou ochranný pás zeme v dĺžke 5 m bez redukcie úletu.

Z4	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné.
Vt5	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.
Vo2	Pre ryby a ostatné vodné organizmy jedovatý.
V3	Riziko prípravku je prijateľné pre dážďovky a iné pôdne makroorganizmy.
Vč3	Prípravok pre včely s prijateľným rizikom pri dodržaní predpísanej dávky alebo koncentrácie. Prípravok je pre populácie užitočných článkonožcov s prijateľným rizikom.
Zákaz používania prípravku v 1. ochrannom pásme zdrojov pitných vôd.
PHO1	Prípravky sú vylúčené z použitia vo vnútornej časti 2. ochranného pásma zdrojov podzemných i povrchových vôd (pokiaľ nie je v konkrétnych prípadoch 2. ochranné pásmo rozdelené na vnútornú a vonkajšiu časť, platí zákaz pre celé 2. pásmo).
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Neaplikujte v blízkosti hladín tečúcich a stojatých vôd! Dodržujte neošetrovanú vegetačnú ochrannú zónu!
Zákaz vylievania zvyškov prípravku do verejnej kanalizácie.
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!
	
Držiteľ autorizácie:
	
Albaugh TKI d.o.o.  
Grajski trg 21, 2327 Rače
Slovinská republika 


	Číslo autorizácie ÚKSÚP:

	20-01029-AU

	Dátum výroby:
	uvedené na obale

	Číslo výrobnej šarže:
	uvedené na obale

	
	

	Balenie:

	0,1 l; 0,2 l; 0,25 l; 0,8 l; 1,2 l HDPE fľaša
0,1 l coex HDPE/PA fľaša



SAVVY® je ochranná známka  alebo obchodný názov spoločnosti Albaugh, LLC alebo pridruženej spoločnosti.

PÔSOBENIE  PRÍPRAVKU
SAVVY je herbicíd ničiaci väčšinu jednoročných dvojklíčnolistových burín. Mechanizmom účinku je inhibícia enzýmu acetolaktát syntázy (ALS) esenciálneho pri syntéze alifatických aminokyselín. Príznaky pôsobenia nastupujú pomaly a zreteľné sú zvyčajne viac ako týždeň po aplikácii. Účinok sa prejavuje zastavením rastu, neskôr žltnutím a postupným uhynutím burín. Rastliny prípravok prijímajú prevažne listami a transportujú ho do všetkých častí.

Spektrum herbicídnej účinnosti
	Buriny
	Do fázy 2 pravých listov
	Do fázy 6 pravých listov
	Do 15 cm výšky / šírky

	pohánkovec ovíjavý
	++
	++
	--

	horčica roľná
	+++
	+++
	+++

	hviezdica prostredná
	+++
	+++
	+++

	pakost mäkký
	+++
	+++
	--

	hluchavka purpurová
	+++
	+++
	++

	štiavy
	+++
	+++
	+++

	mrlík biely
	+++
	+
	+

	veronika perzská
	+++
	+++
	++

	nezábudka roľná
	+++
	++
	++

	tetucha kozia
	+++
	+++
	++

	konopnica napuchnutá
	+++
	+++
	+++

	stavikrv vtáčí
	+++
	++
	++

	parumanček nevoňavý
	+++
	+++
	+++

	pŕhľava malá
	+++
	+++
	--

	horčiak štiavolistý
	+++
	+++
	+++

	fialka roľná
	+++
	++
	++

	drobnobyľ roľná
	+++
	+++
	+++

	mak vlčí
	+++
	+++
	++

	horčiak obyčajný
	+++
	+++
	+++

	kapsička pastierska
	+++
	+++
	+++

	mlieč zelinný
	+++
	--
	--

	výmrv repky
	+++
	+++
	--

	výmrv repy
	+++
	+++
	+++

	+++ = citlivý, ++ = stredne citlivý, + = odolný



NÁVOD NA POUŽITIE 
	Plodina
	Účel použitia
	Dávka/ha
	Ochranná doba
	Poznámka

	pšenica ozimná,
pšenica jarná, 
jačmeň ozimný, 
jačmeň jarný, 
tritikale, 
ovos
	jednoročné dvojklíčnolistové buriny
	30 g
	AT
	

	úhorové plochy
	jednoročné dvojklíčnolistové buriny
	30 g
	10 dní
	pred 1. augustom v roku aplikácie


AT- ochranná doba je daná odstupom medzi termínom aplikácie a zberom

POKYNY PRE APLIKÁCIU
Obilniny (pšenica ozimná a jarná, jačmeň ozimný a jarný, tritikale, ovos)
Maximálny počet ošetrení: 1× za vegetáciu.
Dávka vody: 200 - 400 l/ha
Prípravok SAVVY aplikujte v rastovom štádiu predlžovania stebla (BBCH 30-39).

Úhorové plochy
Maximálny počet ošetrení: 1× za vegetáciu.
Aplikujte v 200 l vody na hektár, použite vhodný postrekovač, ktorý zaistí dobré pokrytie burín postrekom. V prípade hustého porastu alebo silnejšieho zaburinenia použite 400 l vody. Dbajte na to, aby sa neprekrývali postrekové pásy.
SAVVY môže byť aplikovaný na pôde dočasne ležiacej úhorom, kde sa hlavne vyskytujú trávy, pšenica, jačmeň, ovos alebo tritikale. U tráv sa môžu objaviť farebné zmeny alebo zakrpatenosť rastlín. SAVVY je selektívny k vzchádzajúcim obilninám od fázy 3. listu (BBCH 13), ale nemôže byť použitý vo vzchádzajúcich trávach.
Pravidlá dotačného titulu neumožňujú použitie prípravku na reguláciu burín v biopásoch v rámci agroenvironmentálnych opatrení v dobe od založenia biopásu do 31.3. nasledujúceho roku.
Na pôde dočasne ležiacej úhorom nepoužívajte SAVVY alebo iný prípravok obsahujúci sulfonylmočovinu viac ako raz za rok. Rastliny z ošetreného úhoru nemôžu byť spásané dobytkom alebo po zbere použité ako podstielka.

Spôsob použitia
Najlepšie výsledky dosiahnete pri aplikácii v období intenzívneho rastu (pri optimálnej pôdnej vlhkosti, teplote a relatívnej vlhkosti vzduchu), pokiaľ sú buriny v skorých rastových fázach. Účinok môže byť znížený vplyvom sucha. SAVVY môžete používať na všetkých typoch pôd.

Upozornenie
Neošetrujte:
· porasty trpiace stresom v dôsledku sucha, zamokrenia, nízkych teplôt, napadnutia škodcami alebo chorobami, výživového deficitu, poprípade akéhokoľvek faktoru, ktorý redukuje rast porastu,
· obilniny s podsevom tráv, ďateliny alebo iných dvojklíčnolistových plodín,
· obilniny po valcovaní 7 dní.
Nepoužívajte do obilnín SAVVY v slede s prípravkom obsahujúcim inú sulfonylmočovinu.
Pri aplikácii dôsledne kontrolujte presnosť a zabráňte prekrývaniu postrekových pásov.
Neaplikujte SAVVY na semenné porasty tráv.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH NA RASTLINY ALEBO RASTLINNÉ PRODUKTY
Fytotoxicita v plodinách, do ktorých je prípravok registrovaný, nie je bežná. SAVVY môže byť aplikovaný vo všetkých odrodách uvedených obilnín v uvedených rastových fázach.

OPATRENIA PROTI VZNIKU REZISTENCIE 
SAVVY je prípravok zo skupiny sullfonylmočovín, účinná látka je zaradená v HRAC do skupiny  inhibítorov acetolaktátsyntázy (HRAC 2 (pôvodne B)). V Slovenskej republike neboli doteraz zistené rezistentné populácie burín voči herbicídom s rovnakým mechanizmom účinku. Proti rezistentným populáciám týchto druhov môže byť prípravok nedostatočne účinný. Na obmedzenie rizika vzniku rezistencie neaplikujte tento prípravok ani iný s rovnakým mechanizmom účinku pokiaľ možno viac ako 1× za vegetáciu. Dodržujte predpísanú aplikačnú techniku a prípravok aplikujte iba za vhodných poveternostných podmienok a v odporúčaných rastových fázach burín.

VPLYV NA ÚRODU
Pri dodržaní odporúčaných dávok nemá aplikácia prípravku negatívny dopad na výšku a kvalitu produkcie, spracovateľské procesy ani na časti rastlín určené na rozmnožovanie.

VPLYV NA NÁSLEDNÉ, NÁHRADNÉ A SUSEDIACE PLODINY
[bookmark: OLE_LINK1]Obilniny
V prípade zaorania ošetreného porastu do 3 mesiacov po ošetrení je možné zaradiť iba pšenicu. Pred sejbou musí byť pôda spracovaná do hĺbky aspoň 15 cm. Po aplikácii prípravku SAVVY je možné v rovnakom kalendárnom roku zaradiť iba obilniny, repku a trávy.
Úhorové plochy
Po aplikácii prípravku SAVVY je možné zaradiť v nasledujúcich 16 mesiacoch iba obilniny.

Priamym postrekom ani úletom nesmú byť zasiahnuté susedné porasty (hlavne dvojklíčnolistové plodiny) ani vodné toky, vodné plochy a priekopy.

VPLYV NA UŽITOČNÉ A INÉ NECIEĽOVÉ ORGANIZMY
Pri dodržaní dávky a podmienok aplikácie nemá prípravok SAVVY nepriaznivé účinky na užitočné a iné necieľové organizmy.

PRÍPRAVA POSTREKOVEJ KVAPALINY A ZNEŠKODNENIE OBALOV
Odvážené množstvo prípravku rozmiešajte v pomocnej nádobe v menšom množstve vody na riedku homogénnu kašu, vlejte za stáleho miešania do nádrže postrekovača naplnenej do polovice vodou a doplňte na požadovaný objem. Pripravte len také množstvo postrekovej kvapaliny, ktoré spotrebujete. Prázdny obal z tohto prípravku zneškodnite ako nebezpečný odpad.
Zákaz opätovného použitia obalu alebo jeho použitia na iné účely!


ČISTENIE APLIKAČNÉHO ZARIADENIA
Aby nedošlo neskôr k poškodeniu iných plodín ošetrovaných postrekovačom, v ktorom bol prípravok SAVVY, musia byť všetky stopy prípravku z postrekovača odstránené ihneď po ukončení postreku podľa nasledujúceho postupu:
1) Okamžite po ošetrení nádrž vyprázdnite a zvonku opláchnite čistou vodou.
2) Po vyprázdnení nádrže dôkladne vypláchnite nádrž, ramená a trysky čistou vodou. 
3) Naplňte nádrž do polovice čistou vodou a pridajte odpovedajúce množstvo čistiaceho prípravku, zamiešajte a opäť prepláchnite ramená a trysky. Nádrž znovu naplňte a nechajte 15 minút miešať, znovu prepláchnite ramená a trysky a nádrž vyprázdnite.
4) Trysky a sitká musia byť čistené oddelene pred zahájením a po ukončení oplachovania tiež čistiacim roztokom a prepláchnuté čistou vodou.
5) Nádrž, ramená, hadice a trysky prepláchnite čistou vodou (min. 1/10 objemu nádrže) a nádrž vypustite.
Čistené zariadenia a stroje nevyplachujte na ornej pôde, na pozemku určenom pre výsadbu stromov, v blízkosti ovocných sadov ani v dosahu zdrojov podzemných a recipientov povrchových vôd.

BEZPEČNOSTNÉ  OPATRENIA
Pred použitím prípravku si dôkladne prečítajte návod na použitie (etiketu prípravku).
Príprava postrekovej kvapaliny: 
Pri príprave postrekovej kvapaliny je nutné používať ochranný pracovný odev odolný voči chemikáliám, gumovú/PVC zásteru, rukavice odolné voči chemikáliám, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Pri príprave postrekovej kvapaliny sa neodporúča používať kontaktné šošovky. 
Aplikácia:
Pri aplikácií postreku je potrebné používať ochranný celotelový pracovný odev, rukavice vhodné pre prácu s chemickými látkami, ochranný štít na tvár resp. ochranné okuliare, respirátor na ochranu dýchacích orgánov a gumovú pracovnú obuv. Prípravok je nutné aplikovať iba na voľnom priestranstve alebo v dobre vetranom priestore. Pri manipulácii s prípravkom sa treba vyhnúť postriekaniu kože a vniknutiu prípravku do očí. Počas práce a po nej, až do vyzlečenia pracovného odevu a umytia celého tela teplou vodou a mydlom, je zakázané jesť, piť a fajčiť. Ak nebol použitý jednorazový ochranný pracovný odev, je potrebné pracovný odev a ďalšie osobné ochranné pracovné prostriedky (OOPP) po ukončení práce vyprať resp. očistiť. Je zakázané vynášať kontaminovaný pracovný odev z pracoviska. Poškodené OOPP je potrebné urýchlene vymeniť. Postrek sa smie vykonávať len za bezvetria alebo mierneho vánku v smere vetra, aby nebola zasiahnutá obsluha a ďalšie osoby. Pri aplikácii sa neodporúča používať kontaktné šošovky. Práca s prípravkom je zakázaná tehotným ženám, mladistvým a je nevhodná pre osoby trpiace alergickým ochorením. 
Pracovníci vstupujúci do ošetrených porastov:  
Musia mať primerané ochranné pracovné oblečenie pokrývajúce celé telo, pevnú uzavretú obuv, ochranné rukavice a môžu vstupovať do ošetrených miest až po zaschnutí postreku na rastlinách, najskôr po 24 hodinách.

Obmedzenia s cieľom chrániť zdravie miestnych obyvateľov a náhodne sa vyskytujúcich okolostojacich osôb
Vzdialenosť medzi hranicou ošetrenej plochy od hranice oblasti využívanej zraniteľnými skupinami obyvateľstva nesmie byť menšia ako 5 metrov. 
Pod oblasťami využívanými zraniteľnými skupinami obyvateľov sa v tomto kontexte považujú: verejné parky a záhrady, cintoríny, športoviská a rekreačné strediská, školské areály a detské ihriská, areály zdravotníckych zariadení, zariadenia sociálnych služieb, zariadenia poskytujúce liečebnú starostlivosť alebo kultúrne zariadenia, ale taktiež okolia obytných domov, záhrady, pozemky vrátane prístupových ciest a pod.

Prípravok SAVVY sú nehorľavé granule dispergovateľné vo vode. Prípadný požiar haste najlepšie oxidom uhličitým, hasiacim práškom alebo vodou. Vodu použite iba výnimočne, a to len vo forme jemnej hmly a nie silným prúdom, a to len v tých prípadoch, ak je zaručené, že kontaminovaná voda neprenikne do verejnej kanalizácie a nezasiahne zdroje podzemnej, ani recipienty povrchovej vody. 
Upozornenie
Pri zásahu proti požiaru použite izolačné dýchacie prístroje nakoľko pri horení dochádza ku vzniku toxických splodín.

PRVÁ  POMOC
	Všeobecné pokyny: 
	V prípade, že sa objavia zdravotné problémy (napr. nevoľnosť, pretrvávajúce slzenie, začervenanie, pálenie očí a pod.) alebo v prípade iných ťažkostí kontaktujte lekára.

	Po nadýchaní: 
	Prerušte prácu. Opustite ošetrovanú oblasť, alebo preneste postihnutého mimo ošetrovanú oblasť.

	Pri zasiahnutí pokožky: 
	Odložte kontaminovaný / nasiaknutý odev. Zasiahnuté časti pokožky umyte teplou vodou a mydlom. Pokožku potom dobre opláchnite. Pri väčšej kontaminácii pokožky sa osprchujte. 

	Pri zasiahnutí očí: 
	Vypláchnite oči po dobu aspoň 10-tich minút veľkým množstvom vlažnej čistej vody. Ak sú nasadené kontaktné šošovky a ak je to možné, vyberte ich. Kontaktné šošovky nie je možné opätovne použiť, zlikvidujte ich.

	Pri náhodnom požití: 
	Vypláchnite ústa vodou, prípadne dajte postihnutému vypiť asi pohár (1/4 litra) vody. Nevyvolávajte zvracanie.



Pri vyhľadaní lekárskeho ošetrenia informujte lekára o prípravku, s ktorým sa pracovalo, poskytnite mu informáciu z etikety alebo karty bezpečnostných údajov a o poskytnutej prvej pomoci. Ďalší postup prvej pomoci (príp. následnú liečbu) je možné konzultovať s Národným toxikologickým informačným centrom – Klinika pracovného lekárstva a toxikológie, Limbová 5, 833 05 Bratislava, tel. +421 (0)2 5477 4166. 

SKLADOVANIE
Prípravok skladujte v neporušených uzavretých originálnych obaloch, v uzamknutých, suchých, čistých a dobre vetrateľných skladoch, pri teplotách od +5 do +30°C oddelene od potravín, nápojov, krmív, osív, hnojív, dezinfekčných prostriedkov, horľavín a obalov od týchto látok. Chráňte pred vlhkosťou, sálaním tepelných zdrojov a priamym slnečným svitom. Doba skladovateľnosti v originálnych neporušených obaloch je 2 roky od dátumu výroby.

ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
[bookmark: _GoBack]Technologický zvyšok postrekovej kvapaliny po zriedení vystriekajte na neošetrenej ploche, nesmie však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

Doplňujúce informácie držiteľa autorizácie:
Prípravok používajte výhradne v súlade s návodom na použitie. Spoločnosť Albaugh nepreberá zodpovednosť za škody spôsobené nesprávnym použitím alebo skladovaním prípravku.

